CELEX: 22020D0298
Language: sl
Date: 2019-12-13 00:00:00
Title: Sklep Skupnega odbora EGP št. 279/2019 z dne 13. decembra 2019 o spremembi Priloge I (Veterinarske in fitosanitarne zadeve) in Priloge II (Tehnični predpisi, standardi, preskušanje in certificiranje) k Sporazumu EGP [2020/298]

5.3.2020   
               
               
                  SL
               
               
                  Uradni list Evropske unije
               
               
                  L 68/8
               
            
         SKLEP SKUPNEGA ODBORA EGP
         št. 279/2019
         z dne 13. decembra 2019
         o spremembi Priloge I (Veterinarske in fitosanitarne zadeve) in Priloge II (Tehnični predpisi, standardi, preskušanje in certificiranje) k Sporazumu EGP [2020/298]
         SKUPNI ODBOR EGP JE –
         ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
         ob upoštevanju naslednjega:
         
                     (1)
                  
                  
                     Delegirano uredbo Komisije (EU) 2019/478 z dne 14. januarja 2019 o spremembi Uredbe (EU) 2017/625 Evropskega parlamenta in Sveta glede kategorij pošiljk, za katere velja uradni nadzor na mejnih kontrolnih točkah (1), je treba vključiti v Sporazum EGP.
                  
               
                     (2)
                  
                  
                     Ta sklep se nanaša na zakonodajo, ki vsebuje določbe o zdravju rastlin. Zakonodaja v zvezi z zdravjem rastlin ne spada na področje uporabe Sporazuma EGP, določbe v zvezi z zdravjem rastlin se zato ne uporabljajo za države Efte.
                  
               
                     (3)
                  
                  
                     Ta sklep se nanaša na zakonodajo, ki vsebuje določbe o živih živalih, ki niso ribe in živali iz akvakulture. Določbe o živih živalih, ki niso ribe in živali iz akvakulture, se ne uporabljajo za Islandijo, kot je določeno v odstavku 2 uvodnega dela poglavja I Priloge I k Sporazumu EGP.
                  
               
                     (4)
                  
                  
                     Ta sklep se nanaša na zakonodajo v zvezi z veterinarskimi zadevami, krmili in živili. Zakonodaja v zvezi z veterinarskimi zadevami, krmili in živili se ne uporablja za Lihtenštajn, dokler je uporaba Sporazuma med Evropsko skupnostjo in Švicarsko konfederacijo o trgovini s kmetijskimi proizvodi razširjena na Lihtenštajn, kakor je določeno v sektorskih prilagoditvah Priloge I in v uvodu k poglavju XII Priloge II k Sporazumu EGP. Ta sklep se zato ne uporablja za Lihtenštajn.
                  
               
                     (5)
                  
                  
                     Prilogi I in II k Sporazumu EGP bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            V točki 11b (Uredba (EU) 2017/625 Evropskega parlamenta in Sveta) dela 1.1 poglavja I in točki 31q (Uredba (EU) 2017/625 Evropskega parlamenta in Sveta) poglavja II Priloge I k Sporazumu EGP se doda naslednje:
            „, kakor jo spreminja:
            
                        —
                     
                     
                        
                           32019 R 0478: Delegirana uredba Komisije (EU) 2019/478 z dne 14. januarja 2019 (UL L 82, 25.3.2019, str. 4).“
                     
                  
         
            Člen 2
            V točki 164 (Uredba (EU) 2017/625 Evropskega parlamenta in Sveta) v poglavju XII Priloge II k Sporazumu EGP se doda naslednje:
            „, kakor jo spreminja:
            
                        —
                     
                     
                        
                           32019 R 0478: Delegirana uredba Komisije (EU) 2019/478 z dne 14. januarja 2019 (UL L 82, 25.3.2019, str. 4).“
                     
                  
         
            Člen 3
            Besedilo Delegirane uredbe (EU) 2019/478 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
         
         
            Člen 4
            Ta sklep začne veljati 14. decembra 2019 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma EGP (*1), ali na dan začetka veljavnosti Sklepa Skupnega odbora EGP št. 210/2019 z dne 27. septembra 2019 (2), če slednje nastopi pozneje.
         
         
            Člen 5
            Ta sklep se objavi v sklopu EGP Uradnega lista Evropske unije in v Dopolnilu EGP k Uradnemu listu Evropske unije.
         
         
            V Bruslju, 13. decembra 2019
            
               
                  Za Skupni odbor EGP
               
               
                  Predsednik
               
               Gunnar PÁLSSON
            
         
         
            (1)  UL L 82, 25.3.2019, str. 4.
         
            (*1)  Navedena ni nobena ustavna zahteva.
         
            (2)  Še ni objavljeno v Uradnem listu.